Document ID: 32005R1558

UREDBA KOMISIJE (ES) št. 1558/2005
z dne 23. septembra 2005
o spremembi Uredbe (ES) št. 1839/95 o določitvi podrobnih pravil za uporabo tarifnih kvot za uvoz koruze in sirka v Španijo in uvoz koruze na Portugalsko
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1784/2003 z dne 29. septembra 2003 o skupni ureditvi trga za žita (1), in zlasti člena 12(1) Uredbe,
ob upoštevanju naslednjega:
(1)
Na osnovi Sporazuma o kmetijstvu (2), sklenjenega na urugvajskem krogu večstranskih trgovinskih pogajanj, se je Skupnost s tržnim letom 1995/96 zavezala odpreti kvote za uvoz 500 000 ton koruze na Portugalsko ter 2 000 000 ton koruze in 300 000 ton sirka v Španijo.
(2)
Pogoje za upravljanje s temi kvotami določa Uredba Komisije (ES) št. 1839/95 (3). Glede na izkušnje, pridobljene z uporabo navedene uredbe, se zdi potrebno, da se poenostavi in pojasni upravljanje z zadevnimi kvotami.
(3)
V interesu dobaviteljev Skupnosti je, da se zagotovi zadostna dobava zadevnih proizvodov na trgu Skupnosti po stabilnih cenah, s čimer se izogne nepotrebnim in čezmernim tveganjem ali celo motnjam na trgu v obliki velikih nihanj cen. Komisija naj se ob upoštevanju razvoja mednarodnih trgov, pogojev dobave v Španiji in na Portugalskem ter mednarodnih zavez Skupnosti odloči, ali je potrebno zmanjšanje veljavnih uvoznih dajatev Skupnosti, določenih v skladu z Uredbo Komisije (ES) št. 1249/96 z dne 28. junija 1996 o pravilih za uporabo (uvoznih dajatev za sektor žit) Uredbe Sveta (EGS) št. 1766/92 (4) za zagotovitev, da so uvozne kvote za zadevne proizvode izpolnjene.
(4)
Zaradi tega je treba ustrezno spremeniti Uredbo (ES) št. 1839/95.
(5)
Ukrepi, predvideni s to uredbo, so v skladu z mnenjem Upravljalnega odbora za žita -
SPREJELA NASLEDNJO UREDBO:
Člen 1
Člen 4 Uredbe (ES) št. 1839/95 se nadomesti z naslednjim:
„Člen 4
Uvoz se izvede, kot del teh kvot in v okviru količinskih omejitev, določenih v členu 1, v Španijo in na Portugalsko z uporabo sistema zmanjšanja uvoznih dajatev, kot je predvideno v členu 5, ali z neposrednim nakupom na svetovnem trgu.“
Člen 2
V členu 5 Uredbe (ES) št. 1839/95 se odstavka 1 in 2 nadomestita z naslednjim:
„1. Ne glede na člen 14, se za uvoz koruze in sirka v Španijo in uvoz koruze na Portugalsko, v okviru količinskih omejitev, določenih v členu 1, lahko uporabi zmanjšanje za uvozno dajatev, določeno v skladu z Uredbo (ES) št. 1249/96.
1a. Komisija se ob upoštevanju obstoječih tržnih pogojev odloči, ali se zmanjšanje, predvideno v odstavku 1, uporabi za zagotovitev, da so uvozne kvote izpolnjene.
2. Če se Komisija odloči za uporabo takega zmanjšanja, se količina zmanjšanja določi pavšalno ali z razpisnim postopkom na stopnjo, ki zagotavlja, prvič, izogib motnjam na Španskem in Portugalskem trgu, ki bi jih povzročil uvoz v ti državi in, drugič, dejanski uvoz količin, navedenih v členu 1.“
Člen 3
Ta uredba začne veljati tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 23. septembra 2005

Labels: 3
17
18